  Майя Бывальцева Ижкар думалэн тӧроез Олег Гарин карлэн тӧроезлэн интыез понна вожвылъяськонэ пыриськоз шуыса вераз. Сыӵе мылкыдзэ со 15-тӥ куартолэзе кар парламентлэн азьвыл чакламтэ сессияз шараяз но та интыын Удмуртилэсь шоркарзэ азинтонъя программаез вань шуыса пусйиз. Мон сыӵе пумкылъян кутӥ но вожвылъяськонэ пыриськыны эскеро. Мон карын одӥг нунал гинэ уг ужаськы ни, карлэн ужпумъёсыз сярысь тодӥсько. <…> Котьма ке но, дупутатъёс но ӧри пумкылъян кутозы, йӧнлы яке ӧвӧл Олег Гарин, Ижысь Кар думалэн тӧроезПусъёмы, вожвылъяськонэ пыриськыны быгатэ 21 ареслэсь бадӟым, вылӥ дышетскемен, кивалтон удысын ужам адями. Кандидатураосты 12 муртлэсь нимысьтыз ӧри эскероз. Собере ӧжтысэ кык муртэ Кар думаысь депутатъёслы эскерыны ӵектозы, соос, лушкем куара сётыса, карлы кивалтӥсез быръёзы. Тодэ вайытом, карен кивалтыны мылкыд карсиьёслэсь куриськонъёссэс кутон 18–28 куартолэзе мыноз, ачиз конкурс 8-тӥ инвожое ортчоз. Ижкарлэн выль тӧроез 2020-тӥ арысь куарусёнозь ужалоз. Азьланяз кар кивалтӥсез тазьы ик конкурс амалэн быръёзы. Тегъёс: Политика Ижкар ОлегГарин Удмуртия КарДума  